Daoust ma vez sellet outañ evel unan eus renerien veur Sina a-vremañ e voe ret dezhañ stourm diehan ha divroañ e-pad e vuhez politikel. Da heul trech an dispach ez eas buan e-maez ar galloud ha ren a reas meur a ouarnamant dispachour a-enep ar vachtierned a reolie ul lodenn vras eus ar vro. Ne vevas ket Sun pell a-walch evit gwelout e strollad o kreñvaat er vro. Goude ma voe marvet e tisrannas e strollad, en doa graet ur chenemglev bresk gant ar gomunourien, e daou. Hêrezh vrasañ Sun a zo e brederouriezh politikel, anvet Teir bennaenn ar Bobl broadelouriezh, demokratelezh, ha padusted ar bobl.